CELEX: 32014D0288
Language: fi
Date: 2014-05-12 00:00:00
Title: 2014/288/EU: Komission täytäntöönpanopäätös, annettu 12 päivänä toukokuuta 2014 , unionin osarahoittamista tiettyjen eläintautien ja zoonoosien kansallisista hävittämis-, torjunta- ja seurantaohjelmista laadittavia kertomuksia koskevista vakiovaatimuksista ja päätöksen 2008/940/EY kumoamisesta (tiedoksiannettu numerolla C(2014) 2976)

17.5.2014   
            
            
               FI
            
            
               Euroopan unionin virallinen lehti
            
            
               L 147/88
            
         KOMISSION TÄYTÄNTÖÖNPANOPÄÄTÖS,
   annettu 12 päivänä toukokuuta 2014,
   unionin osarahoittamista tiettyjen eläintautien ja zoonoosien kansallisista hävittämis-, torjunta- ja seurantaohjelmista laadittavia kertomuksia koskevista vakiovaatimuksista ja päätöksen 2008/940/EY kumoamisesta
   
      
         (tiedoksiannettu numerolla C(2014) 2976)
      
   
   
      (2014/288/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 10 kohdan,
   sekä katsoo seuraavaa:
   
               (1)
            
            
               Päätöksessä 2009/470/EY vahvistetaan menettelyt, joilla säädellään unionin osallistumista eläintautien ja zoonoosien hävittämis-, torjunta- ja seurantaohjelmien rahoitukseen.
            
         
               (2)
            
            
               Päätöksen 2009/470/EY 27 artiklan 1 kohdan mukaisesti otetaan käyttöön unionin rahoitustoimenpide niiden kustannusten korvaamiseksi, joita jäsenvaltioille aiheutuu kyseisen päätöksen liitteessä olevassa luettelossa mainittujen eläintautien ja zoonoosien kansallisten hävittämis-, torjunta- ja seurantaohjelmien rahoittamisesta.
            
         
               (3)
            
            
               Päätöksen 2009/470/EY 27 artiklan 7 kohdassa säädetään, että jäsenvaltioiden on toimitettava kunkin hyväksytyn ohjelman osalta tekniset ja rahoitusta koskevat välikertomukset ja viimeistään kunkin vuoden huhtikuun 30 päivänä yksityiskohtainen tekninen vuosikertomus, johon sisältyy saavutettujen tulosten arviointi ja yksityiskohtainen selvitys edellisen vuoden aikana aiheutuneista kustannuksista.
            
         
               (4)
            
            
               Komission päätöksessä 2008/940/EY (2) määritellään tiedot, jotka jäsenvaltioiden, joilla on unionin osarahoitettavaksi hyväksyttyjä tiettyjen eläintautien hävittämis-, torjunta- ja seurantaohjelmia, on toimitettava teknisissä ja rahoitusta koskevissa väli- ja loppukertomuksissa.
            
         
               (5)
            
            
               Komission päätöksen 2008/940/EY hyväksymisen jälkeen on ohjelmaan sovellettavien vaatimusten ja menettelyjen yksinkertaistamiseksi ja parantamiseksi tehty muutoksia toimenpiteisiin, joiden rahoitukseen unioni voi osallistua, sekä korvauksen laskentamenetelmään, sellaisena kuin se on vahvistettuna ohjelmien hyväksymistä kunkin kalenterivuoden osalta koskevissa rahoituspäätöksissä.
            
         
               (6)
            
            
               Jotta voitaisiin edelleen kohentaa kertomusten hyväksyttäväksi toimittamista, niiden käsittelyä ja arviointia sekä edistymisen seurantaa vuosien kuluessa, jäsenvaltioiden olisi 1 päivästä heinäkuuta 2015 alkaen toimitettava ohjelman täytäntöönpanoa koskevat väli- ja loppukertomukset sähköisesti käyttäen komission tähän tarkoitukseen laatimia sähköisiä vakiolomakkeita. Sen vuoksi kyseisten kertomusten rakennetta olisi mukautettava tietojen sähköistä toimittamista ja käsittelyä varten.
            
         
               (7)
            
            
               Sen vuoksi olisi muutettava vakiovaatimuksia, joita sovelletaan tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää unionin rahoitusta koskevien jäsenvaltioiden pyyntöjen toimittamiseen ja saatettava ne johdonmukaisiksi asiaankuuluvan unionin lainsäädännön muutosten kanssa sekä yhteensopiviksi pyyntöjen toimittamiseen käytettävän sähköisen järjestelmän kanssa.
            
         
               (8)
            
            
               Komissio pyytää kunkin vuoden jälkimmäisellä puoliskolla jäsenvaltioita toimittamaan päivitetyt tiedot, jotka koskevat varojen käyttöä niiden ohjelmien puitteissa rahoituskelpoisiin toimenpiteisiin vuoden alusta lähtien, sekä arviot koko vuoden aikana tarvittavista kokonaismäärärahoista. Näiden tietojen perusteella ja jotta voidaan parantaa käytettävissä olevien varojen käyttöä, komissio valmistelee joka vuosi päätöksen, jolla muutetaan kyseisen vuoden rahoituspäätöstä varojen kohdentamiseksi uudelleen sellaisista ohjelmista, joiden ei odoteta käyttävän niille alun perin kohdennettuja varoja, sellaisiin ohjelmiin, joiden raportoidaan tarvitsevan lisävaroja.
            
         
               (9)
            
            
               Jotta ohjelmien välillä tapahtuva varojen uudelleenkohdentaminen toteutettaisiin mahdollisimman tehokkaasti, jäsenvaltioiden olisi toimitettava myös määrällistä tietoa jo toteutetuista ja vielä toteutettavista toimista samoin kuin yksikkökustannuksista. Hallinnollisen rasitteen vähentämiseksi varojen uudelleenkohdentamisessa tarvittavien tietojen toimittaminen olisi sisällytettävä välikertomusten toimittamiseen.
            
         
               (10)
            
            
               Sen vuoksi on aiheellista kumota päätös 2008/940/EY ja korvata se tällä päätöksellä.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on tämän päätöksen mukaisesti toimitettava välikertomukset ja loppukertomukset päätöksen 2009/470/EY 27 artiklan nojalla hyväksytyistä ohjelmista.
   2 artikla
   Tässä päätöksessä tarkoitetaan
   
               a)
            
            
               ’välikertomuksilla’ meneillään olevien ohjelmien täytäntöönpanoa koskevia teknisiä (3) ja rahoitusta koskevia välikertomuksia, jotka on toimitettava komissiolle siten kuin päätöksen 2009/470/EY 27 artiklan 7 kohdan a alakohdassa säädetään;
            
         
               b)
            
            
               ’loppukertomuksilla’ yksityiskohtaisia teknisiä ja rahoitusta koskevia kertomuksia, jotka on toimitettava komissiolle viimeistään kunkin vuoden huhtikuun 30 päivänä kunkin hyväksytyn ohjelman koko edelliseltä soveltamisvuodelta siten kuin päätöksen 2009/470/EY 27 artiklan 7 kohdan b alakohdassa säädetään;
            
         
               c)
            
            
               ’maksupyynnöillä’ jäsenvaltiolle aiheutuneisiin menoihin liittyviä maksupyyntöjä, jotka on toimitettava komissiolle siten kuin päätöksen 2009/470/EY 27 artiklan 8 kohdassa säädetään.
            
         3 artikla
   1.   Päätöksen 2009/470/EY 27 artiklan 5 kohdan mukaisesti unionin osarahoitettavaksi hyväksytyistä meneillään olevista ohjelmista on toimitettava välikertomus komissiolle kunakin vuonna viimeistään 31 päivänä elokuuta.
   2.   Välikertomuksissa on annettava kaikki asiaankuuluvat tiedot liitteen I mukaisesti.
   4 artikla
   Loppukertomuksissa ja maksupyynnöissä on annettava kaikki asiaankuuluvat tiedot liitteen II mukaisesti sekä
   
               a)
            
            
               tekniset tiedot seuraavien mukaisesti:
               
                           i)
                        
                        
                           liite III seuraavien osalta: nautojen tuberkuloosi, naudan luomistauti, lampaan ja vuohen luomistauti, bluetongue-tauti endeemisillä tai riskialttiilla alueilla, pernarutto, naudan tarttuva keuhkorutto, ekinokokkoosi, trikinoosi ja verosytotoksinen E. coli;
                        
                     
                           ii)
                        
                        
                           liite IV salmonelloosin (zoonoottinen Salmonella) osalta;
                        
                     
                           iii)
                        
                        
                           liite V afrikkalaisen sikaruton, sian vesikulääritaudin ja klassisen sikaruton osalta;
                        
                     
                           iv)
                        
                        
                           liite VI raivotaudin osalta;
                        
                     
                           v)
                        
                        
                           liite VII tarttuvien spongiformisten enkefalopatioiden osalta;
                        
                     
                           vi)
                        
                        
                           liite VIII lintuinfluenssan osalta;
                        
                     
                           vii)
                        
                        
                           liite IX seuraavien osalta: tarttuva vertamuodostavan kudoksen kuolio (IHN), lohen tarttuva anemia (ISA), virusperäinen verenvuotoseptikemia (VHS), koikarpin herpesvirus (KHV), bonamioosi-nilviäistauti (Bonamia ostreae), marteilioosi-nilviäistauti (Marteilia refringens) ja äyriäisten valkopilkkutauti;
                        
                     
         
               b)
            
            
               tiedot toimista ja kustannuksista liitteessä X olevan I osan mukaisesti ja allekirjoitettu vakuutus kunkin ohjelman osalta liitteessä X olevan II osan mukaisesti.
            
         5 artikla
   1.   Jäsenvaltioiden on 1 päivästä heinäkuuta 2015 alkaen toimitettava 3 artiklassa tarkoitetut välikertomukset ja 4 artiklassa tarkoitetut loppukertomukset ja maksupyynnöt sähköisesti käyttäen komission tähän tarkoitukseen laatimia sähköisiä vakiolomakkeita lukuun ottamatta ohjelmia, jotka koskevat 4 artiklan a alakohdan vii alakohdassa tarkoitettuja tauteja.
   2.   Edellä olevan 1 kohdan vaatimusten lisäksi komissiolle on toimitettava 4 artiklan b alakohdassa tarkoitettu rahoitusta koskevien kertomusten ja maksupyyntöjen osa allekirjoitettuna.
   6 artikla
   Kumotaan päätös 2008/940/EY.
   7 artikla
   Tätä päätöstä sovelletaan 1 päivästä tammikuuta 2015 alkaen toteutettaviin eläintautien hävittämis-, torjunta- ja seurantaohjelmiin, sanotun kuitenkaan rajoittamatta 5 artiklan soveltamista.
   8 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä toukokuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  Komission päätös 2008/940/EY, tehty 21 päivänä lokakuuta 2008, yhteisön osarahoittamista tiettyjen eläintautien ja zoonoosien kansallisista hävittämis-, torjunta- ja seurantaohjelmista laadittavia raportteja koskevista vakiovaatimuksista (EUVL L 335, 13.2.2008, s. 61).
   
      (3)  Ainoastaan rahoitusta koskeva välikertomus on toimitettava vuoteen 2015 mennessä.
   
      LIITE I
      Välikertomuksia koskevat vaatimukset
      
         
   
   
      LIITE II
      Loppukertomuksia ja maksupyyntöjä koskevat vaatimukset
      
         
   
   
      LIITE III
      Tekninen loppuraportti märehtijöillä esiintyviä tauteja koskevista ohjelmista
      
         
      
         
      
         
      
         
      
         
   
   
      LIITE IV
      Tekninen raportti zoonoottista salmonellaa koskevista ohjelmista
      
         
      
         
   
   
      LIITE V
      Tekninen loppuraportti sioilla esiintyviä tauteja koskevista ohjelmista
      
         
      
         
   
   
      LIITE VI
      Tekninen loppuraportti raivotautia koskevista ohjelmista
      
         
      
         
   
   
      LIITE VII
      Tekninen loppuraportti tse:n hävittämis- ja seurantaohjelmista
      
         
      
         
      
         
   
   
      LIITE VIII
      Tekninen loppuraportti lintuinfluenssaa koskevista valvontaohjelmista
      
         
   
   
      LIITE IX
      RAPORTTI KALOILLA ESIINTYVIÄ TAUTEJA KOSKEVISTA OHJELMISTA
      
         
      
         
   
   
      LIITE X
      
         I OSA:
      
      
         Kertomus toiminnasta ja kustannuksista
      
      
         
      
         
      
         
      
         II OSA
      
      
         Loppukertomukseen/maksupyyntöön liittyvä allekirjoitettu vakuutus
      
      Jäsenvaltio:
      Ohjelma:
      Täytäntöönpanovuosi:
      
         Allekirjoittanut vakuuttaa, että
      
      
                  —
               
               
                  
                     loppukertomuksessa ja maksupyynnössä ilmoitetut tiedot ovat täydelliset, luotettavat ja oikeat, että ilmoitetut toimet on todella pantu täytäntöön ja että ilmoitetut kustannukset ovat täsmällisesti laskettuja sekä päätöksen/asetuksen (EU) N:o ……. (mainittava kyseinen rahoituspäätös) säännösten mukaisesti tukikelpoisia;
                  
               
            
                  —
               
               
                  
                     kaikki toimia ja kustannuksia koskevat todistusasiakirjat ovat käytettävissä tarkastusta varten, muun muassa eläinten korvaustason perustelemiseksi;
                  
               
            
                  —
               
               
                  
                     ohjelma on toteutettu asiaa koskevan unionin lainsäädännön, erityisesti kilpailusääntöjä, julkisia hankintoja ja valtiontukea koskevien sääntöjen mukaisesti;
                  
               
            
                  —
               
               
                  
                     ohjelmaa varten ei ole haettu muuta unionin tukea ja kaikki ohjelmaan kuuluvista toimista kertyvät tulot ilmoitetaan komissiolle;
                  
               
            
                  —
               
               
                  
                     käytössä on valvontamenettelyjä, joilla erityisesti tarkistetaan ilmoitettujen toimien ja kustannusten määrien oikeellisuus sääntöjenvastaisuuksien estämiseksi, toteamiseksi ja oikaisemiseksi.
                  
               
            
         Päiväys
      
      
         Toiminnasta vastaavan johtajan nimi ja allekirjoitus